མི་རིག་བསམ་བློའི་ཐད་ནས་གླེང་ན།ང་ཚོས་ངེས་པར་དུ་བོད་མི་དམངས་ཀྱི་རང་དབང་གི་བློ་མོས་དང་ཕུགས་འདུན་ལ་གུས་བཀུར་ཞུ་དགོས།དེ་ནི་བོད་མི་དམངས་ལ་རང་ཉིད་ཀྱི་དབུ་ཁྲིད་དང་།རང་ཉིད་ཀྱི་སྤྱི་ཚོགས་ལམ་ལུགས།རང་ཉིད་ཀྱི་རིག་གཞུང་།རང་ཉིད་ཀྱི་རྒྱལ་ཁབ་ཀྱི་རྣམ་པ།འཚོ་གནས་བྱེད་སྟངས་སོགས་གདམ་རྒྱུའི་ཐོབ་ཐང་ཡོད།གདམ་ཀའི་ཐོབ་ཐང་དེ་བོད་མི་དམངས་ཁོ་ནར་མངའ་བ་ཞིག་ལས་རྒྱ་རིགས་མི་དམངས་ལ་ཡོད་མི་རུང་།རྒྱ་ནག་མི་དམངས་ཀྱིས་དམར་ཤོག་ཚོགས་པའི་གདུག་རྩུབ་ཆེ་བའི་སྲིད་དབང་སྒེར་གཅོད་ལ་ངོ་རྒོལ་བྱེད་དོན་ནི་སྲིད་དབང་དེས་འགྲོ་བ་མིའི་རང་དབང་བཙན་འཕྲོག་བྱས་པས་ཡིན།གལ་ཏེ་རྒྱ་རིགས་པ་ཚོས་དམར་ཤོག་ཚོགས་པར་ངོ་རྒོལ་འཐབ་རྩོད་དང་མཉམ་དུ་བོད་ལ་དབང་བསྒྱུར་གྱི་ཐོབ་ཐང་རྒྱུན་འཁྱོངས་བྱས་ཚེ།བོད་མིའི་གདམ་ཀའི་རང་དབང་བཙན་འཕྲོག་བྱས་པ་མ་ཟད།སྤྱི་བཏང་རང་དབང་ལའང་ཁྱད་གསོད་བྱས་ཡོད།